Administrația Națională de Meteorologie a emis o nouă atenționare cod galben de fenomene meteo extreme. Sunt așteptate furtuni și precipitații însemnate cantitativ, în mai multe județe ale țării.
Interval de valabilitate: 09 mai, ora 12 – 09 mai, ora 23
Fenomene vizate: instabilitate atmosferică temporar accentuată, cantități însemnate de apă
Zone afectate: conform textului și hărții
În intervalul menționat, vor fi perioade cu instabilitate atmosferică accentuată care se va manifesta prin averse torențiale și pe arii restrânse descărcări electrice, în Carpații Occidentali, vestul Carpaților Meridionali, sud-vestul Transilvaniei și local în Banat. În intervale scurte de timp sau prin acumulare cantitățile de apă vor fi de 20…25 l/mp și izolat de peste 40 l/mp.
Astfel de fenomene se vor semnala pe arii restrânse și în restul țării.